Sommerlejr 2025

Nu er det tid til sommerlejr – og vi glæder os!

Vi tager afsted med en enkelt overnatning i Kr. Himmelfartsferien. Vi skal overnatte i telt ved siden af en spejderhytte, der tilhører KFUM-spejderne i Vorup-Kristrup. Det var også der, vi var på gruppetur i efteråret.

Vi vil rigtig gerne have, at alle pigerne har mulighed for at være med, uanset om de kan lide at sove på lejr eller hjemme. Det vigtigste er, at pigerne får en god oplevelse – så kan det med at overnatte ude altid komme senere. Så hvis I allerede nu tror/ved, at jeres datter vil have det bedst med at blive hentet om aftenen og afleveret igen om morgenen, bedes I give Gry besked – så finder vi en løsning.

Vi foretrækker, at man lader telefonerne blive hjemme, så vi kan bruge tiden sammen med hinanden, og hvis en pige har brug for at ringe hjem, skal vi nok hjælpe med at få ringet.

Vi er rigtig glade for at være ledere for jeres piger, og hvis nogen af jer har lyst til at prøve at være med som voksen på hele eller dele af turen for at hygge om pigerne og se, hvorfor vi er vilde med at give dem masser af gode oplevelser, er I meget velkomne. Hvis I vil med, kan I skrive det under ”særlige forhold” på tilmeldingssiden.

Hvis I har lyst til at bage, vil vi meget gerne sige ja tak. Derfor må I meget gerne krydse af på tilmeldingen, hvis I kan hjælpe med bagværk. Hvis I har lyst til at hjælpe med andet, kan I skrive det på tilmeldingen under særlige forhold.

Spejderhilsner fra

Gry 26 60 98 88

Annie 29 92 70 52

Hvor Mosehuset, Paderup Mosevej 20, 8960 Randers SØ

Hvornår 28.-29. maj 2023

Afleveres og hentes Pigerne afleveres på Paderup Mosevej 20 som "drop af" mellem kl. 16.00 og 17.00 onsdag den 28. maj.   
  
Pigerne hentes samme sted torsdag den 29. maj kl. 11.30.

Giv besked til Gry, hvis I har brug for kørsel, eller koordinér det via Facebookgruppen "Seje Grønne Piger i Vorup-Kristrup".

Særlige forhold Medicin? Nattebehov? Særlige forhold omkring ankomst og afrejse? Allergier? Kørsel? Har lyst til at hjælpe med mere end bagværk? Har din far/mor lyst til at deltage?  
Oplys de særlige forhold ved tilmelding i feltet, som er beregnet til det.

Pris 100 kr.

Tilmelding og betaling **Senest 16. maj** via log ind på medlemsservice: <https://medlem.pigespejder.dk/>

Pakkeliste Skiftetøj efter vejret. Vi skal være ude og sove i telt.

Varmt tøj til båltid om aftenen

Sovebamse, blødt og varmt nattøj og et par varme sokker. En tynd hue hjælper med at holde varmen om natten.

Toiletgrej. Overvej også myggespray, solcreme, medicin mv.

Overtøj og gode sko/sandaler

Gummistøvler og regntøj

Liggeunderlag (1-personers) – Sovepose – Lommelygte

Lidt slik eller lignende til aftenhyggen

Spisegrej og 2 viskestykker og 1 håndhåndklæde

Husk navn på ALT! Så er det nemt at finde tingene i bunken af glemte sager, når lejren slutter!